భారత్-కువైట్‌ల మధ్య కుదిరిన ఒప్పందం
న్యూఢిల్లీ (ఏజెన్సీ)| WD| Last Modified      ఆదివారం,  1 జులై 2007 (14:09 IST)
విమాన సర్వీసుల రాకపోకలకు సంబంధించి భారత్-కువైట్‌ దేశాల మధ్య మూడు రోజుల పాటు జరిగిన చర్చలు ఫలితాన్నిచ్చాయి. ఈ మేరకు ఇరుదేశాల ప్రతినిధులు ఒప్పంద పత్రాలపై సంతకాలు చేశారు. దీంతో.. ఇరు దేశాల మధ్య విమాన రాకపోకలు షెడ్యూల్‌ ప్రకారం నడువనున్నాయి.
దీనిపై కువైట్‌లోని భారత రాయబారి ఎం.గణపతి మాట్లాడుతూ.. కువైట్ విమానాలను హైదరాబాద్, బెంగుళూరు, కోల్‍‌కతా నగరాలకు నడిపేందుకు అనుమతి ఇచ్చినట్టు తెలిపారు. అయితే వీటిలో హైదరాబాద్, కోల్‌కతాల మధ్య ఈ సర్వీసుల తక్షణం నడుస్తాయని, బెంగుళూరుకు మాత్రం వచ్చే ఏడాది చలికాలం నుంచి ప్రారంభమవుతాయని వెల్లడించారు. వీటితో కలుపుకుని కువైట్ విమానాల సేవలు భారత్‌లో తొమ్మిది నగరాలకు విస్తరించాయి.
అలాగే.. సీటింగ్ కెపాసిటీని వారానికి ఎనిమిది వేల నుంచి 12 వేలకు పెంచేందుకు ఇరు దేశాలు అంగీకరించినట్టు ఆయన వివరించారు. తమ గగనతలంపై ఇండియన్ ఎయిర్‌లైన్స్ విమానాలు విహరించేందుకు అనుమతించబోమని కువైట్ ప్రకటించిన విషయం తెల్సిందే. దీనిపై ఇరు దేశాల మధ్య పౌరవిమానయాన రాకపోకలపై ప్రతిష్టంభన నెలకొంది. ఇరు దేశాల మధ్య ఒప్పంద కుదరడం వేలాది మంది ప్రయాణికులు ఊపిరిపీల్చుకున్నారు.
సంబంధిత వార్తలు